Kağızağacı

Kağızağacı (Broussonetia) — tut fəsiləsindən ağac və kol cinsi. Tam və ya dilimli yarpaqları olan birevli bitkidir. Şərqi Asiya və Polineziyada yayılmış 6–8 növü məlumdur. Kağızağacı (Br. papyrifera) növünün cavan zoğlarının qabığından yüksək keyfiyyətli kağız alınır (yerli əhali paltar və kəndir hazırlayır). Bu növü SSRİ-də, əsasən Krım, Qafqaz, Orta Asiya, həmçinin Azərb. SSR-də artırılır. Koreya y-a-nda və Yaponiyada təbii halda yayılan Br. kazinoki növü isə Suxumidə yüksəkkeyfiyyətli kağız almaq üçün becərilir.

Qaynaq
ASE, cild 5, səhifə 203, Kağızağacı məqaləsi 1981